Il-Kummissjoni Ewropea - Stqarrija għall-istampa Niksbu Żona Ewropea tal-Edukazzjoni sal-2025 u nfasslu mill-ġdid l- edukazzjoni u t-taħriġ għall-era diġitali Brussell, it-30ta' settembru 2020 Illum, il-Kummissjoni adottat żewġ inizjattivi li se jsaħħu l-kontribut tal-edukazzjoni u t-taħriġ għall- irkupru tal-UE mill-kriżi tal-coronavirus u se jgħinu biex tinbena Ewropa ekoloġika u diġitali. Filwaqt li tistabbilixxi l-viżjoni taż-Żona Ewropea tal-Edukazzjoni li għandha tinkiseb sal-2025, il- Kummissjoni qed tipproponi inizjattivi ġodda, aktar investiment u kooperazzjoni aktar b'saħħitha bejn l-Istati Membri li jgħinu lill-Ewropej kollha, ta' kull età, jibbenefikaw mill-offerta rikka tal-UE fl- edukazzjoni u t-taħriġ. Il-Kummissjoni adottat ukoll Pjan ta' Azzjoni għall-Edukazzjoni Diġitali ġdid, li jirrifletti t-tagħlimiet meħuda mill-kriżi tal-coronavirus, u li jfassal pjan għal ekosistema tal- edukazzjoni diġitali bi prestazzjoni għolja b'kompetenzi diġitali msaħħa għat-trasformazzjoni diġitali. Il-Komunikazzjoni dwar iż-Żona Ewropea tal-Edukazzjoni tiddeskrivi kif il-kooperazzjoni tista' tkompli tarrikkixxi l-kwalità, l-inklużività u d-dimensjoni diġitali u ekoloġika tas-sistemi edukattivi tal-Istati Membri. Dan juri kif flimkien, l-Istati Membri jistgħu jsawru Żona Ewropea tal-Edukazzjoni bbażata fuq il-libertà li fiha l-istudenti jitgħallmu u l-għalliema jaħdmu fil-kontinent kollu u li fiha l- istituzzjonijiet jassoċjaw ruħhom liberament ma' xulxin fl-Ewropa u lil hinn minnha. Iż-Żona Ewropea tal-Edukazzjoni hija msejsa fuq sitt dimensjonijiet: il-kwalità, l-inklużjoni u l- ugwaljanza bejn il-ġeneri, it-tranżizzjonijiet ekoloġiċi u diġitali, l-għalliema, l-edukazzjoni għolja, Ewropa aktar b'saħħitha fid-dinja. Fost l-oħrajn, l-inizjattivi se jħarsu lejn modi biex titjieb il-kwalità, b'mod partikolari fir-rigward tal-ħiliet bażiċi u diġitali u biex l-edukazzjoni skolastika ssir aktar inklużiva u sensittiva għall-ġeneru u biex jitjieb is-suċċess tal-iskola. Dawn se jgħinu biex jissaħħaħ il-fehim tat-tibdil fil-klima u tas-sostenibbiltà, titrawwem l-ekoloġizzazzjoni tal-infrastruttura tal- edukazzjoni, tiġi appoġġjata l-professjoni tal-għalliema, tkompli l-introduzzjoni tal-Universitajiet Ewropej u tissaħħaħ il-konnettività fost l-istituzzjonijiet tal-edukazzjoni u t-taħriġ. Il-Komunikazzjoni tistabbilixxi wkoll il-mezzi u l-istadji importanti biex iż-Żona Ewropea tal- Edukazzjoni tinkiseb sal-2025, b'appoġġ mill-Pjan ta' Rkupru tal-Ewropa (NextGenerationEU) u l-Programm Erasmus+. Barra minn hekk, din tipproponi qafas għall-kooperazzjoni mal-Istati Membri u għall-involviment mal-partijiet ikkonċernati fl-edukazzjoni, li jinkludi struttura tar- rappurtar u tal-analiżi, b'miri edukattivi maqbula, biex jitħeġġu u jiġu segwiti r-riformi. L-isforzi biex tiġi stabbilita Żona Ewropea tal-Edukazzjoni se jaħdmu f'sinerġija mal-Aġenda Ewropea għall- Ħiliet, il-politika mġedda dwar l-Edukazzjoni u t-Taħriġ Vokazzjonali u ż-Żona Ewropea tar- Riċerka. Il-Pjan ta' Azzjoni għall-Edukazzjoni Diġitali (2021-2027) jipproponi sett ta' inizjattivi għal edukazzjoni diġitali ta' kwalità għolja, inklużiva u aċċessibbli fl-Ewropa. Din hija sejħa għall-azzjoni għal kooperazzjoni aktar b'saħħitha bejn l-Istati Membri fil-livell Ewropew, kif ukoll mal-partijiet ikkonċernati u bejniethom, biex is-sistemi tal-edukazzjoni u t-taħriġ isiru tabilħaqq adatti għall-era diġitali. Il-kriżi tal-coronavirus poġġiet it-tagħlim mill-bogħod fiċ-ċentru tal-prattiki edukattivi. Dan tefa' dawl fuq il-ħtieġa urġenti li tittejjeb l-edukazzjoni diġitali, bħala objettiv strateġiku ewlieni għal tagħlim u apprendiment ta' kwalità għolja fl-era diġitali. Hekk kif nimxu lil hinn mill-fażi ta' emerġenza imposta mit-tifqigħa tal-pandemija, għandna bżonn approċċ strateġiku u aktar fit-tul għall-edukazzjoni u t-taħriġ diġitali. Il-Pjan ta' Azzjoni għandu żewġ prijoritajiet strateġiċi fit-tul: (i) li jitrawwem l-iżvilupp ta' ekosistema tal-edukazzjoni diġitali bi prestazzjoni għolja u (ii) li jissaħħu l-kompetenzi diġitali għat-trasformazzjoni diġitali. Sabiex jissaħħu l-kooperazzjoni u l-iskambju tal-edukazzjoni diġitali fil-livell tal-UE, il-Kummissjoni se toħloq Ċentru Ewropew tal-Edukazzjoni Diġitali, li se jrawwem il-kollaborazzjoni u s-sinerġiji bejn l-oqsma ta' politika rilevanti għall-edukazzjoni diġitali, joħloq network ta' servizzi konsultattivi nazzjonali u jsaħħaħ id-djalogu bejn il-partijiet ikkonċernati mis-settur pubbliku u privat. Iż-żewġ inizjattivi se jikkontribwixxu wkoll għat-tielet Summit Ewropew dwar l-Edukazzjoni, li l- Kummissjoni se tospita online fl-10 ta' Diċembru biex tlaqqa' l-Ministri u l-partijiet ikkonċernati ewlenin flimkien biex jiddiskutu kif l-edukazzjoni u t-taħriġ jistgħu jiġu adattati għall-era diġitali. Il-Membri tal-Kulleġġ esprimew ruħhom b'dan il-mod Il-Viċi President Eżekuttiv għal Ewropa Lesta għall-Era Diġitali, Margrethe Vestager, stqarret: "L- edukazzjoni u t-taħriġ ħabbtu wiċċhom ma' tfixkil kbir minħabba l-COVID-19 u l-bidla rapida għat- tagħlim mill-bogħod u online. L-użu tal-massa tat-teknoloġija kixef lakuni u dgħufijiet. Madankollu, din hija wkoll opportunità biex l-edukazzjoni u t-taħriġ jitfasslu mill-ġdid għall-era diġitali. 95% ta' dawk li wieġbu għall-konsultazzjoni pubblika dwar il-Pjan ta' Azzjoni għall-Edukazzjoni Diġitali jaraw il-kriżi bħala żvolta għall-mod kif it-teknoloġija tintuża fl-edukazzjoni u fit-taħriġ. Dan huwa momentum għat-tiswir u l-immodernizzar tal-edukazzjoni għall-era diġitali." Il-Viċi President għall-Promozzjoni tal-Istil ta' Ħajja Ewropew Tagħna, Margaritis Schinas, qal hekk: "L-edukazzjoni hija pilastru fl-istil ta' ħajja Ewropew tagħna. Il-viżjoni tagħna għaż-Żona Ewropea tal-Edukazzjoni tissejjes fuq il-valuri tal-libertà, id-diversità, id-drittijiet tal-bniedem u l-ġustizzja soċjali. Flimkien mal-Pjan ta' Azzjoni għall-Edukazzjoni Diġitali, qed nipproponu inizjattivi ġodda biex nitgħallmu u naħdmu flimkien fil-kontinent kollu. Għaż-żgħażagħ tagħna, għaċ-ċittadini tagħna u għall-prosperità tagħna." Il-Kummissarju għall-Innovazzjoni, ir-Riċerka, il-Kultura, l-Edukazzjoni u ż-Żgħażagħ, Mariya Gabriel qalet: "Iż-Żona Ewropea tal-Edukazzjoni u l-Pjan ta' Azzjoni għall-Edukazzjoni Diġitali t- tnejn huma essenzjali għall-irkupru Ewropew u t-tkabbir futur. Dawn jistabbilixxu viżjoni komuni tal- futur tal-edukazzjoni marbuta mal-impenji tagħna lejn it-tranżizzjonijiet diġitali u ekoloġiċi. Issa jeħtieġ li niffukaw fuq l-implimentazzjoni u fuq il-ħolqien ta' sinerġiji bejniethom." Iż-Żona Ewropea tal-Edukazzjoni għandha l-għeruq tagħha f'għexieren ta' snin ta' kooperazzjoni fl- edukazzjoni fil-livell tal-UE. Il-qafas strateġiku għall-kooperazzjoni Ewropea fl-edukazzjoni u t-taħriġ (ET 2020) għen fil-bini tal-fiduċja u l-fehim reċiproku biex jiġu appoġġati l-inizjattivi l-aktar bikrija taż-Żona Ewropea tal-Edukazzjoni. Fl-2017, il-Kapijiet ta' Stat u ta' Gvern iddiskutew l-edukazzjoni u t-taħriġ fis-Summit Soċjali ta' Gothenburg, iggwidati mill-komunikazzjoni tal-Kummissjoni li tistabbilixxi l-viżjoni tagħha għal Żona Ewropea tal-Edukazzjoni sal-2025. Dan wassal għall-konklużjonijiet tal-Kunsill ta' Diċembru 2017 li appellaw lill-Istati Membri, lill-Kunsill u lill-Kummissjoni biex imexxu 'l quddiem l-aġenda ta' Gothenburg. Diġà ġew żviluppati bosta inizjattivi. Abbażi ta' dan il-wirt rikk, il-komunikazzjoni tal- lum tistabbilixxi viżjoni għaż-Żona Ewropea tal-Edukazzjoni, flimkien ma' approċċ imsaħħaħ sabiex din tinkiseb sal-2025. Iż-Żona Ewropea tal-Edukazzjoni hija marbuta wkoll ma' Next Generation EU u mal-baġit fit-tul tal-Unjoni Ewropea għall-2021-2027. F'dak il-kuntest, il-Pjan ta' Azzjoni għall-Edukazzjoni Diġitali huwa l-pedament tal-isforzi tal- Kummissjoni biex tappoġġja t-tranżizzjoni diġitali fl-Ewropa. Huwa jibni fuq l-ewwel Pjan ta' Azzjoni għall-Edukazzjoni Diġitali adottat f'Jannar 2018, li jdum għaddej sa tmiem din is-sena. Huwa aktar ambizzjuż fil-firxa tiegħu, b'mod partikolari b'ambitu usa' li jmur lil hinn mill-edukazzjoni formali, u se jdum għal tul ta' żmien itwal, sal-2027 Għal aktar informazzjoni Skeda informattiva – Żona Ewropea tal-Edukazzjoni Skeda informattiva – Pjan ta' Azzjoni għall-Edukazzjoni Diġitali Komunikazzjoni – Żona Ewropea tal-Edukazzjoni Pjan ta' Azzjoni għall-Edukazzjoni Diġitali Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Niksbu__ona_Ewropea_tal-Edukazzjoni_sal-2025_u_nfasslu_mill-_did_l-edukazzjoni_u_t-ta_ri__g_all-era_di_itali.pdf